Publication: Magyar Közlöny
Issue: MK-2010-54 (Year: 2010, Number: 54)
Era: contemporary
Section: Az Alkotmánybíróság az Abh. indokolása III. 2. pontjában [4/2007. (II. 13.) AB határozat, ABK 2007. február, 115, 117.]
Paragraph Index: 675

2. Habár közterület nem közlekedési célú igénybevétele (építmény elhelyezése, közút területének egyéb nem közlekedési célú elfoglalása) közterület-használati hozzájáruláshoz köthetõ a közúti közlekedésrõl szóló 1988. évi I. törvény (a továb biak ban: Tv.) 36. § (1) bekezdése értelmében, a Gyt. hatálya alá tartozó rendezvények szervezése és megtartása, az ezzel összefüggõ közterület-használat a gyülekezési szabadság jellegébõl következõen csupán bejelentési kötelezettséggel jár a Gyt. 2. § (1) bekezdésében és 6. §-ában foglaltakra figyelemmel. E szabályok szólnak arról, hogy a gyülekezési jog gyakorlása keretében békés összejövetelek, felvonulások és tüntetések (a továb biak ban együtt: rendezvény) tarthatók, amelyeken a résztvevõk véleményüket szabadon kinyilváníthatják; a közterületen tartandó rendezvény szervezését a rendezvény helye szerint ille té kes rend õrkapitányságnak, Budapesten a Budapesti Rendõrfõkapitányságnak (a továb biak ban: rend õrség) legalább három nappal a rendezvény megtartásának tervezett idõpontját megelõzõen kell bejelenteni. Az Ör. 4. § (2) bekezdés l) pontja – a kiállítás, vásár, piac, sport- és kulturális rendezvények, valamint mutatványos tevékenységen kívüli – úgynevezett „egyéb rendezvényhez” kapcsolódó építmények, berendezések és ezzel összefüggõ elkerített területek, valamint az ezekhez kapcsolódó ideiglenes parkolók létesítéséhez, elhelyezéséhez, fennmaradásához, illetve bármely közúti jármû —parkolásnak nem minõsülõ – „egyéb célú elhelyezéséhez” írja elõ közterület-használati hozzájárulás beszerzését. Az Ör. 4. § (4) bekezdés g) pontja pedig kifejezetten politikai rendezvényekrõl szól, vagyis az Ör. maga úgy tekinti, hogy az Ör. 4. § (2) bekezdés l) pontja hatókörében nincs szükség engedélyre, ha az „egyéb rendezvény”, illetve közúti jármû „egyéb célú elhelyezése” politikai rendezvénynek minõsül. Az Alkotmány értelmében vett gyülekezési jog azonban nem csupán azokat a közterületen tartott rendezvényeket védi, amelyek közvetlenül politikainak minõsülnek, hanem a gyülekezésnek minõsülõ egyéb, de nem közvetlenül politikai összejöveteleket is, amelyek célja a széles értelemben vett közügyek megvitatása. Az ilyen gyülekezések nem tartoznak az Ör. szerinti „politikai rendezvény” fogalma alá, hanem az Ör. alkalmazásában „egyéb rendezvények”, vagyis nem mentesülhetnek a közterület-használati hozzájárulás beszerzésének kötelezettsége alól. Az Alkotmány

Source: https://magyarkozlony.hu/hivatalos-lapok/d0cb136123ae9716d2570e8b4489d7994e169dff/dokumentumok/3d8465e24bb54523a8d115798b6b6e4bf924df5e/letoltes